
Inter iuris Romanonun pontifidi vocabula obsoleta, in quorum interpretatione inde 
a L. Aelii Stilonis et M. Terentii Varronis temporibus vario successu desudaverunt philologi 
et Romani et nostrates, indigetum et novensidum deorum nomina olim celeberrima iam 
ezeunte liberae reipublicae aetate tanta oblivione obruta erant, ut in diversissimas partes 
discederent virorum doctorum sententiae omniaque in coniecturis ponerentur plerumque 
ineptissimis. quo factum est, ut recentiorum quoque, qui veterum grammaticorum ort;ro- 
cxediaCfjuxTa recensere et propriis inventis augere quam sincera testimonia rimari maluerunt, 
plerique non solum de significatione nominum deorumque inddle ad certum iudicium 
pervenire nequirent, sed etiam ignorarent quanti momenti in pristina Romanorum religione 
hoc indigetum novensidumque deorum discrimen fuerit. quamquam igitur minime de- 
fuerunt, qui in hac quaestione singula recte perspicerent, tamen non superfluum visum 
est totam materiam ita retractare, ut quomodo haec nomina cum universa religionis 
Romanae historia vetustiore coniuncta sint omnibus pateret. 

I 

Indigetes novensidesque di qui fuerint quaerentibus inde videtur proficiscendum 
esse, quod apud optimos testes, hoc est in titulis dedicatoriis, in formulis sacris, apud 
grammaticos poetasque scientia religionis Romanae insignes, numquam nude ponuntur 
Indigetes aut Novensides, sed semper di indigetes^ di novensides ^). unde in tanta sermonis 
Romanorum pontificii constantia hoc pro certo sequitur, haec vocabula non fungi pro- 
priorum nominum vice nec significare certas deorum quasi personas aut binas aut plures, 
veluti Castores Lares Camenae Lymphae, sed comparanda esse cum deorum penatium. 



1) Ad irritam caderent qaae dizi, si re vera qaam de IndigetibuB habuit oratio M. Porcii Caionis 
(Fest. p. 839) ad hoe deos Romanoram patrios spectasset. at cum iare mirati sint viri docti (cf. H. 
Mejer, Orat Bom. fhigm. p. 145), qaid Catoni de indigetam deonim caltn dioendam fderit, neqae in 
anico qood exstat huiaa orationit fragmento religionis mentio fiat, temel monoisse Bufficiet non de dis 
indigetibuB Catonem verba feciBse, sed de Indigetibua HiBpaniae populo (Sallust. epist. Pomp. 6. Plin. 
n. h. III 21. Avien. ora mur. 523) circa Emporiarum oppidum conlocato (Strab. III 160), qua inregione 
anno n. c 559 Catonem conBulem dimicasse Bcimug (Liv. XXXIV 9 sqq. al.). 

IV 

deorum manium, deorum agrestium, deorum consentium sim. nominibus, quibiis e more 
suo Romani singula deorum genera uno vocabulo complecti solebant. porro addi potest 
deorum indigetum et novensidum distinctionem non fuisse Romanis propriam, sed latius 
patuisse per religiones populorum Italiae. nam indigetes deos apud Praenestinos quoque 
fuisse auctor est Servius ad Aen. VII 678 eiusdemque religionis testimonium ex agro 
Arpinati prodiit titulus a. u. c. 750 conceptus, quo sacerdotes duo se aediculam et basem 
et aedem et porticum dedicasse aiunt lovi AERIS (de lectione non plane constat) et dis 
indigetibus (CIL X 5779), novensides autem deos et Marsi venerati si^int testante titulo 
Marruvii reperlo (Zvetaieff, Inscr. Ital med. dial. n. 37; cf. Mommsen CIL IX p. 349) el 
Umbri Pisaurenses, apud quos cippus exstat DEIV • NOVE • SEDE inscriptus (CIL I 178), hoc 
est deiv(i8) nove(n)8%d(i8), non vero — quod et Corsseno (in A. Kuhnii annal. lingu. compar. 
IX p. 160 sqq.) et Jordano (Herm. XV 11) placuit — deiv(ae) nove(n)8idi; singulariter 
enim novenses sive deus sive dea non magis dici potest, quam deus penas aut deus 
manus sive manis. 

lam ad derivationem utriusque nominis ut veniamus, indigetjum vocabulum aut 
ab indigendo duxerunt grammatici veteres aut ab indigitando aut ab in dis agendo aut 
denique idem significare dixerunt quod indigenas, hisque usi veriloquiis indigetum nomen 
modo omnibus dis tribuerunt, quod nullius rei indigeant aut quia invocentur hoc est indi- 
gitentur ab hominibus, modo semideis, qui indigeant divinitate aut qui in dis agant, modo 
denique dis patriis (vide placitorum veterum conlectionem apud Serv. Aen. XII 794. 
Georg. I 498). e quibus veriloquiis illud, quo ab indigendo indigetes dictos esse docebatur, 
P. Nigidii Figuli viri perverse docti auctoritate firmatum (Schol. Bem. Verg. Georg. I 498), 
ut veterum multorum plausum tulit, ita et sermonis et rationis legibus non minus ex- 
cluditur quam alterum, quo quasi in dis agentes dicti esse finguntur. recentiores ergo 
duas quae restant veterum sententias secuti aut cum indigitandi verbo et indigitamentis 
coniunxerunt indigetes deos aut indigenas esse censuerunt. nec vero quicquam scio, quod 
magis iustae indigetum deorum interpretationi nocuerit, quam quod plerique viri docti 
indigitationes indigitamentaque ab indigetibus procul habere noluerunt, sive cum Corsseno 
(de Volsc. lingua p. 18; Krit. Nachtraege p. 254) indiget- participium passivum esse 
dicebant verbi alicuuis deperditi* tnd^^ra, cuius frequentativum esset indigitare^ sive 
indigetem Aexxvci indu agentem putabant, hoc est in singulis actionibus rebus locis prae- 
sentem, indigitareque nihil aliud esse arbitrabantur nisi indigetem facere atque creare. 
cuius alterius sententiae nuper doctus defensor exstitit Rudolfus Peter, qui Ambroschii 
Reifferscheidiique vestigia legens de indigetibus indigitamentisque copiosam fructuosamque 
disputationem inseruit W. H. Roscheri lexico mythologico II p. 129 — 233. at mihi non 
persuasit vir amicissimus et felici industria de his studiis optime meritus verum esse quod 
a plerisque creditur, deos illos minutos ac proprios, quos singulis vitae actibus praeesse 
Romani arbitrabantur et usque ad ineptias religiosi in pangendis nuptiis, in educandis 
infantibus, in agro colendo advocasse dicuntur, indigetes vocandos esse indigitamentaque 
illa, quae saepius commemorantur, horum deorum indices interpretationesque continuisse. 
nam qui soli fere accuratiorem horum deorum minutorum notitiam e Varrone haustam 



Digitized by 



Google 



Dobis suppeditant, Tertullianus et Augustinus, nullam faciunt indigitamentorum menlionem, 
ubi vero indigitandi verbum ab antiquis scriptoribus usurpatur, de diversissimis dis agitur, 
non de illis solum, qui singulos vitae actus tutari credebantur. nam indigitandi indigi- 
tamentorumque vocabula, ut a grammaticis nihil aliud significare dicuntur nisi imprecari 
aut incantamenta ^), ita aut in universum de precatione adhibentur^) aut de cuiuslibet 
dei invocatione: nam inter sex, quos computo, locos duos invenio, ubi de Apollinis indi- 
gilatione agitur (Macr. S. 1 17, 15. Amob. II 73), singulos, quibus Bona dea (Macr. S. I 
12, 21), Tiberinus (Serv. Aen. VIII 330), Genius (Censor. 3, 2), Numeria (Varro apud Non. 
p. 352) cum indigitamentorum mentione coniunguntur; ex his autem sola Numeria ad 
numina illa specialia, ut verbo utar, pertinet. neque uilum video indicium, quo probetur 
indigitamenta aliud quicquam significasse atque precationum formulas, quibus omnes di 
et magni ilii ac sempiterni et minuti isti ac proprii invocari solebant ; nam neque Servius 
(Georg. I 21) neque Censorinus (3, 4), cum eos, qui de dis arva tuentibus aut de dis 
hominum vitam pro portione adminiculantibus plura scire cupiant, ad indigitamentorum 
libros relegant, hos nil nisi id genus numina complexos esse testantur. immo inde quod 
*doclorum lilterae* ab Amobio (II 73) adlegatae Apollinis nomen ab indigitamentis Numae 
regis abesse adnotabant indeque huius dei religionem Romanam recentiorem esse con- 
ligebant, pro certo sequitur, e virorum doctorum sententia indigitamenta omnes deos, 
qui quidem tum colebantur, comprehendisse nec diversa fuisse a 'comprecationibus 
deorum immortalium*, quas e pontificum libris advocat Gellius XIII 23, 1. 

Sed vereor ne longus fuerim in re aperta nec profecto tam ubertim omnia ex- 
posuissem, nisi postulare visa esset eorum viromm, qui falsae sententiae se addixerunl, 
auctoritas. discisso igitur quod indigetes cum indigitamentis coniungere credebatur vin- 
culo"), de indigetibus quaerentibus indigitamenta et indigitationem missa facimus hoc 
breviter adnotantes, his vocibus bene convenire originationem Corssenianam, qui verbum 
*ind'ig^e a radice agh derivat in ad-agium^ aio (h. e. agio), axamenta (ag-sa-^enta) 
perspicua (vide quae composuit A. Vanicek Etymol. Worterb. d. lat. Sprache p. 9). in- 
digetum vero vocabulum unde proveniat dudum recte vidit Leo Meyer {Vgl. Gramm. 
II 320; cf. Kuhnii annal. lingu. comp. XIV 8:2), quem iure secuti sunt Guilelmus Clemm 
(in 6. Curtii stud. VIII 12), Franciscus Buecheler {Grundr. d. lat. Declin. p. 12), alii: 
derivatur enim vox a praepositione endo, indu et a radice ge(n), ita ut indigetes idem 
sint atque ivdoYevftgj hoc est imx(oQioi, avzox^oveg. neque abhorret ab hoc veriloquio 
ipse vocabuli usus apud poetas Romanos haud infrequens, qui patrios deos indigetes 
coniungere solent cum mentione numinum vetuslissimomm urbisque conditorum: sic in 
fragmento veteris alicuius poetae, ni fallor Ennii, apud Diomedem p. 476, 17 servato 



1) Paul. p. 114; Bimiliter Servins cuni ad Aen. VIII 880 TiberiDnm a pontificibos indigitari 
dixerit, de eadem re nuUo sensus disorimine VIII 81 in sacris ait vocatur, VIII 72 invocatur in precibus. 

2) TertulL de ieiun. 16 (p. 295, 25 Vind.): precem indigitant, hostiam instaurant 

8) In margine adnotare invabit ettam formas yocabulorum ita diversas esse, ut omnium fere 
scriptornm codices aut omnes aut optimi pari constantia praebeant et indigito, indigitamenta et indigetes. 

Numa Pompilius rex fertur spondeo melo patrios placasse indigetes ^), Vergtlius (Georg. I 
498) invocat deos patrios indigeies^) et Romulum Vestamque matrem eumque imitatus 
Ovidius (metam. XV 861 sqq.) deos penates, deos indigetes, Quirinum, Martem, Vestiaro 
alios deos, apud Lucanum (1 556) urbis Romae calamitatem fletu portendunt di indigetes, 
sudore Lares, apud Silium Italicum (X 432 sqq.) Scipio iurat per lovem lunonem Minervam 
indigetesque deos, idemque poeta (IX 287 sqq.) in pugna Gannensi a Romanorum partibus 
dimicantes facit Martero, Apollinem, Neptunum, Venerem, Vestam, Herculem, Cybelen, 
indigetes deos, Faunum, Quirinum, Castores. eonsulto enumeravi omnia, ut pateret, in 
poetarum soilemni sermone indigetum deorum nomen constanter usurpari pro patriis 
pristinisque urbis Romae numinibus, nihil vero indicare poetas illos de heroibus sive 
semideis cogitasse: plerique enim mythologi recentiores cum veterum nonnullorum gram- 
maticorum placita ^) secuti et graecarum religionum fallaci comparatione decepti indigetes 
?Q(oaq iyx^Q^ovq esse dicerent, obliti sunt deorum et beroum distinctionem a prisca 
Romanorum et Italorum religione omnino alienam esso neque semideos in ea agnosci 
nisi a grammaticis graecissantibus et etymologizantibus, qui v. gr. semones semi-homines 
esse dicerent similesque ineptias confingerent (v. Jordan Krit. Beitr. p. 204 sq.). 
complectitur ergo deorum indigetum nomen deos indigenas omnes neque alia utitur signi- 
ficatione, cum singulis nominibus attributive adponitur: sic ille Lavinatium luppiter 
indiges, cuius cognomen postea in Aeneam cessit, Zevg fere narg^og est, et Sol deus, 
cuius vetusta in colle Quirinali sacra novimus, Augusti aetate indigelis cognomen accepit^), 
ut probe dinosceretur ab externis dis solaribus, quorum iam tum cultus Romae percre- 
brescere coeperat et ab ipso imperatore positis deo Soli duobus obeliscis aliquantum 
adaugebatur. 

Expedita iam indigetum deorum interpretatione ad novensides sive novensiles 
pergamus. quarum nominis formarum^) cum priorem primitivam esse constet, quin 
altera vocis pars a verbo sedendi derivanda sit extra dubitationem positum est; in priore 
vero parte explicanda in duas partes discesserunt grammalici et veteres et recentes, alteri 
a novenario numero deducentes, alteri a novilate. atque novensides nil esse nisi novem 
deos una considentes {Neunsassen) plerique existimant, veterum (quorum placita com- 



1) Miror nameros non agnosci a recentioribus, com sermo sublimior fragmentum poeticum prodat 
rhythmnsque facillime restitui possit sic fere: spondeo[que] melo patrios placaret \ indigetes, inter 
Ennianas reliquias fersus bene 86 adplicat ad annalium libri 11 fragmenta 78 sqq. ed. Baehr. 

2) Inter patrios et indigetes yirgulam non esse ponendam docet versus a Diomede citati com- 
paratio; sed falsam distinctionem iam Sjmmachiis novit, qui versus Vergiliani memor ita loquitur 
(relat. 3,10 p. 282,11 Seeck): ergo diis patriis, dii$ indigetibus pacem rogamus, 

3) Fuisse qui Graecorum SaLfxovag latine per vocem indigetes redderent e Macrobio (Somn. 1 9,7) 
discimus, ubi versus Hesiodeus (op. 122) toi (lev Saifiovig elai Jioc fieydXov dia povXdg ita confersua 
legitur: indigetes divi fato summi lovis hi sunt 

4) Sic accipio quod in fastis Vallendbus Amiterninis Allifanis ad diem VI vel V Id. Aug. adno- 
tatnr Sol(is) indigitis in colle Quirinale sacrificium publicum; vulgo Solem indigitem pro Sole indice 
habent Graecomm Heroulem firjyvt^v comparantes. 

5) De his formis vide Mar. Victorin. p, 26, 1 ; cf. Jordan Krit Beitr. p. 46. E. Seelraann Aus- 
sprache des Latein p. 310. 

posuit Arnobius III 38) G. Galpurnius Piso, L. Aelius Slilo, L. Manilius, Granius Flaccus, 
M. Terenlius Varro, recentiorum Theodorus Mommsen {UnterUal. Dial, p. 342), Guilelraus 
Ck)rssen (in Kuhnii annal. IX 160 sqq.), Guilelmus Deecke (Etrusk. Forsch. IV p. 17 adn. 11), 
Henricus Jordan (ad Prelleri myth. Rom. I p. 102 adn. 2). qualis vero haec novem 
deorum societas esset quoniam ignorabatur, cum omnibus qui in vicinorum populorum 
religionibus occurrebant dis novenis novensides comparaverunt , alii, ut Aelius Stilo ei 
Granius Flaccus, ad Graecos respicientes et novensides Musas esse dicentes, alii ab Etruscis 
aut Sabinis derivantes; Piso enim, quem et Varro (de 1. I. V 74) sequi^ videtur et Hen- 
ricus Nissen (Pomp. Stud. p. 335), ad nescio quos novem deos apud Trebiam (aut Treblam) 
Sabinorum constitutos provocavit, Manilius autem e Tuscorum doctrina fulgurali arcessivit 
novem deos, quibus luppiter fulminis sui iaciendi pofestatem concedere credebatur (cf. 
Plin. n. h. II 138). quae omnia in solam numeri novenarii, quem vocabuli conformatio 
indicare videbatur, explicationem ezcogitata esse patet. sed vide quomodo illud nominis 
veriloquium claudicet: comparari enim solent voces quales sunt praeses, reses, deses; at 
esi praeses qui praesidet, reses qui residet, deses qui desidet, novem-ses vero quomodo 
is dici possit, qui unus ex novem adsessoribus in consilio sedet, ego me non intellegere 
fateor. a novitate autem novensides derivandos esse, quod inter veteres et L. Gincio ei 
Gornificio placuit, ideo recentiores accipere noluerunt, quia in hac originatione media 
vocis syllaba novensides explicatione carere neque unde nasalis provenerit perspici vide- 
batur, ita ut Franciscus Buecheler (Lexic. Ilal. p. XVIIL XXV) huius veriloquii defensor 
Romanos formam di nove sede in Umbris Marsisque occurrentem tam vocum similitudine 
quam sacrorum patriorum incuria deceptos in di novensides corrupisse diceret sed omnia 
expedivit Michaelis Br^l Francogalli acumen {Les tables Eugubines p. 188), qui novenses 
intellegit nov-ensts^ hoc est qui nuper insedit, rediitque ad L. Gincii explicationem noven- 
sidum nomine numina peregrina Romam recepta novitate ex ipsa appeilata esse pronun- 
tiantis (Arnob. III 38). 

Hanc interpretationem unice veram esse sequilur ex intima novensiduni deorum 
cum indigetibus coniunctione , quam praeter Joachimum Marquardt^) plerosque viros 
doctos fugisse iure mireris: intercedit enim inter indigetes novensidesque deos ea ratio, ut 
haec deorum consortia invicem sese excludant, coniuncta vero universum deorum a 
Romanis publice cullorum orbem amplectantur. cuius rei luculentissimum testimonium 
est carmen precationis, quo Livius (VIII 9, 6) in pugna ad Vesuvium montem commissa 
P. Decium pro salute et victoria Romanorum sese devovisse auctor est: lane, luppiter, 
Mars pater^ Quirinej Bellona^ LareSy divi novensUes, di indigetes, divi quorum est 
potestas nostrorum hostiumque, diique manes^ qua in formula quamvis singula aut 
ipse Livius aut is quem adhibuit auctor neglegentia aut mutasse aut omisisse videatur *), 

1) 12^. Staatsverw. III p. 86 sq. eandem sententiaiii se amplecti in transcnnu breyiteV adno- 
taverunt Th. Mommsen Histor. Zeitsehr. N. F. XXVIII 405, I. N. Madyig Verf. und Verw. d. rdm. 
Staat. II 588**, P. D. Chantepie de la Saussaye Religiotugeseh. II 202. 

2) Sie indigetam novensidamqne deornm ordinem invertit et, ni omnia fallnnt, ante deoe manes 
Tellnrifl mentionem omiait; nam cam Tellari et dis manibus Decium sese devovere finis precationiB 
(§ 8; cf. YIII 6, 10. X 28, 18) demonstret, eadem numina etiam in fronte carminis nominanda erant. 

tamen totum carmen ad sincerum fontem, libros videlicet pontificios, redire ipsa eius in- 
doles testatur: deos summos priscae religionis lovem Martem Quirinum praecedit lanus, 
cui in omnibus sacrificiis prima nominatio debetur, sequuntur numina bellica Bellona et 
Lares (scilicet militares), deinde post specialem invocationem sequitur generalis, quam 
ritus Romanus poscebat, ita institula, ut nominentur et di populi Romani omnes sive 
patrii sivi recepticii et numina universa sive Romana sive hostilia; agmen claudunt ii di, 
qoibus ipsum votum fit, Tellus dique manes. alteram cognatae indolis formulam primus 
huc adlegavit Ludovicus Preller, qui tamen dimidium tantum veri vidit. in Diodori 
scilicet excerptis Vaticanis (XXXVII 11 Dind. = XXXVII 17 Bekk.) cum falsa inscriptione 
oQxog <l>iXinnov iurisiurandi fomiula traditur, quo Italici M. Livio Druso sese obstrinxisse 
ferebantur, ab his verbis incipiens: o/*it/u %dv Jia %dv KaneziilAov xal trjv ^Eaxiav tfjg 
'Pdfirjg xal tov nazQwov avTijg *'AQr]v xal tov yevaQxtiV *Evvd3Uov (sic codicis lectionem 
"HXm' egregie emendavit Prellerus) xal xrjv s^sQyiziv fy'wr %$ xai ^vrwv rf;Vy in d^ rovg 
xxiarag y€y€%*riiii%*ovg Trjg *Pai/iiy$ ijfjHv^iovg xal vovg cvvav^rjaavtag fffv i]y€ixoviav avTfjg 
fJQooag. hic quoque probe discemuntur invocationes et specialis et generalis, altcra lovem 
O. M., Vestam p. R. Quiritium, Martem patrem, Quirinum patrem, Tellurem matrem 
complexa, altera duo deorum genera^) indicans, quorum alterum Prellerus (myth. Rom. 
1 93) aut Lares praestites p. R. esse censuit aut deos penates publicos, alterum deos 
indigetes; sed neglexit vir doctus inter se opponi Tovg xziatag et rovg avvccv^riaavTag ita, 
ut alteri dicantur urbem condidisse et inde ab initio rexisse, alteri non pritnordiis sed 
incrementis tantum imperii praefuisse, cui distinctioni sola deorum indigetum {xriatm') 
et novensidum {atii^av^rjadiTfav) nomina conveniunt, a graeco scriptore secundum con- 
suetudinem supra (p. VI) memoratam in rjfAid^iwv et rjgciior numero conlocata* 

Tertium per coniecturam addo testimonium serioris scriptoris ab interpretibus 
nostratibus multum vexatum. Tertullianus ad nat. II 9 (p. 111, 13) varias deorum 
Romanorum distinctiones et genera carpens ad communium et propriorum deorum dis- 
crimen inlustrandum hoc adfert, eodem fere sensu etiam publicos et adventicios discerni, 
quod arae doceant adventiciorum ad fanum Carnae, publicorum in Palatio. quae verba 
vix credibile est vel Ambroschium {Stud. u. Andeut p. 165. 190), quem sequitur v. gr. 
0. Gilbert (Gesch. u, Topogr. d. Stadt Rom II p. 43), ita accepisse, quasi omnium deorum 
publicorum religio in Palatino monte, adventiciorum omnium in Caelio — ibi enim Carnae 



1) Duo deorum genera distingui iteratus articulus xovg docet; errat igitur Mommsenus Bom. 
Staatsr. 11 p. 783 adn. 4 haec dicens : FUr die dltere Eideeformel isi auch die der Italiker bei IHodor 
Vat. p. 128 eu vergleichen, wo die aU .Orunder und Mehrer Eoma* beeeichneten Halbgditer die Penaten 
sind. ceterum utrum hoc iuBiurandum re vera ab Italicis pronuntiatum sit necne bic non quaeritur; 
nam etiam ei fictum est, eum qui confinxit priscam iurisiurandi Romani formulam &dhibui88e constat. 
non Tero persuadet HenricuB Nissen (apud E. Marcks Die Ueberlieferung des Bundesgenoseenkrieges 
p. 21) inter numina invocata et Romanos et sociorum deo8 ita distinguens, ut Solem ("HXioy), Opem 
{rrjy) et tovs ffvyavSijffaytag rrjy ^yefioyiay avt^g ^^toag Italicis tribuat; nam si utriusque, quae 
sponsionem facit, partis numina invocata essent, non potuisse talem in modum confuBim enumerari, 
sed separatim utrosque ponendos fuisse docet foederi^ inter Hannibalem Philippumque Macedonem 
facti (Polyb. VII 9, 2. 3) comparatio, ad quam ip8e Nissenus provocat. 

IX 

sacellum fuisse docet Maer. S. I 12, 31 — consUtuta fuerit; immo ipsa ratio docet eum 
Merkelio (Proleg. ad Ovid. fast. p. CXCV) singulas aras intellegendas esse alteram publicis 
alteram adventiciis dis dedicatam. curo vero publici et adventicii di non recte inter se 
opponantur — nam adventicii qiioque publice coluntur — suspicio oboritur, Tertullianum 
Domina quaedam obsoleta minus apte interpretari — sicati Augustinus (de c. d. IH 12; 
ef. II 14. Tertotl. apol. 25) idem discrimen indicans indigmas et alimigenas dicit — 
aramque illam, quam in Palatino fuisse ait, dis indigetibus dicatam futsse, alteram dis 
Dovensidibus, qui recte adventicii explicantur: tertia igitur haec novensidum deorum ara 
Caelimontana accesserit titulis Marsico et Pisaurensi (v. supia p. II). 



n 

Continetur ergo indigetum et novensidum deorum nominilMis ^soiv adjox^ovmv et 
veMoXtTmv discrimen in sacro Romanorum iure non minus memorabile, quam patriciorum 
plebisque in publico. iam vero altera eaque gravissima se oflTert quaestio, qui di fuerint 
indigetes, qui novensides, aut potius quando indigetum deorum numerum tam absolutum 
atque completum esseRomani censuerint, ut qui postea recipiebantur di, eos pro adscripticiis 
hat)erent. nam neque ipsa urbs Roma uno die, ut aiunt, aedificata est neque patriciorum 
gentes omnes — et ne maiores quidem quae vocabantur omnes — eodem tempore ad 
Romanam eivitatem condendam coierunt neque patria numina, quae semper culta esse 
posterior aetas credebat, omnia primitus constituta fuisse possunt. immo sicuti ipsa 
urbs a Palatio paullatim adcrescens vicinos montes Veliam Esquilias Caelium occupavit, 
donec ad extremum oppidum in Quirinali Viminalique collibus constitutum sibi con- 
iungeret, ita et patriciorum gentes et numina pro patriis culta in dies numerum 
suum auzisse putanda sunL sed certo temporis puncto et urbem pomerio ita circum* 
scripserunt, ut quae postea oppido adderentur et vel moenibus clauderentur regiones, 
quamvis a civibus Romanis habitarentur, extra hos sacros terminos conlocatae mane- 
rent, et cives recens receptos, etsi pleno civitatis iure utebantur, non patribus sed 
plebei adiudicaverunt, et deos novos, quibus in reliquis eadera iura concedebant 
quae patriis, ea tantum lege receperunt, ut neque proprias ferias eis dedicarent, quales 
priscis dis tribuerant, neque in eorum servitium sacerdotiorum p. R. publicorum numerum 
amplificarent: nam et feriarum laterculus et ordo sacerdotum Romanorum usque ad 
Caesaris Augustique aetatem nullam perpessi sunt aut mutationem aut amplificationem, 
et qaotquot liberae reipublicae temporibus recepti sunt di, eorum ne unus quidem in iis 
locum invenit. iam vero tabulam feriarum et sacerdotiorum ordinationem constat con- 
stituta esse et ante reges exaetos, cum neque luppiter 0. M. neque Diana Aventinensis 
saas ferias suosve sacerdotes habeant, et post oppidum collinum cum Septimontio coniunctum, 
quoniam Quirinum deum , cuius religio semper haesit in colle Quirinali , et Quirinalium 
die festo celebrari et flaminem habere videmus. ergo his terminis ad eandem fere dela- 
bimur aetatem, qua et urbs quattuor regionum eo pomerio cincta est, quo usque ad 
Sullam dictatorem uti perrexerunt, et patricii novis gentibus recipiendis augeri desierunt; 

verissime enim Mommsenus monuit {Rom. Staatsr. 111 32; cf. rdm. Forsch. I 71 sqq.) post 
dvitatem patriciis cum plebe communicatam novas gentes non iam adscriptas esse. 
tempus accuratius definire in tantis, quibus prisca rerum Romanarum historia involuta 
est, tenebris temerarium esset; hoc unum adfirmari potest, omnes eas quas indicavi muta- 
tiones institutas esse ante Dianam Aventinensem conditam, ante moenia urbis exstructa, 
ante instituta comitia centuriata, hoc est, ut annalium sermone utamur, ante Servii TuUii 
regis, ad quem haec omnia referri solent, aetatem. 

Indigetum ergo deorum laterculum elsi non plenum tamen satis amplum e feriarum 
anni Romani tabula ita resarcinare licet, ut indici olim a Th. Mommseno CIL I p. 375 
composito addamus et eos deos, quorum ferias nullas novimus, sed sacerdotes (flamines) 
fuisse scimus (veluti Falacris, Florae, Pomonae) et eos, quorum feriae vetustae, quia non 
statae erant sed conceptivae, in fastis non perscribuntur (ut (^k^mpitalia Laribus celebrata), 
denique minores illos, qui propriis feriis carentes tamen cum aliis dis priscis ita coniuncti 
sunt, ut quasi participes putandi sint feriarum illis datarum: buc pertinent et deae singulis 
dis consociatae, quales Gellius XIII 23 e pontificum libris enumerat, Lua Saturni, Salacia 
Neptuiti, Hora Quirini, Maia Voicani, Nerio Martis, et famuli famulaeque divini, ut Moies 
Martis, Virites Quirini, alii. novensidum vero deorum paene infinita est multitudo, cum 
complectatur omnia quotquot inde a Servii Tullii regno civitatem Romanam adepta sunt 
numina, Dianam ac Venerem, Herculem et Vortumnum, Fortunam et Pudicitiam, alios 
innumeros, qui publica religione non minus coluntur quam di indigetes, sed et feriis 
carent nec flaminum servitio utuntur. quorum nomina omnia congerere et difficile est 
et ab huius disputationis consilio alienum ; sed quae fuerint deorum novensidum genera 
quaerendum erit, cum ne hos quidem omnes eodem iure usos esse constet ac primum 
quidem discernuntur inter se di ex aliarum civitatum religionibus recepti et numina a 
Romanis ipsis inventa et conflcta: vetantur enim cives in publico sacrove loco novo aut 
externo ritu sacrificare (Liv. XXV 1, 12), eandemque distinctionem secutus Cicero vel 
in sacris privatis hoc sancit, ne quis deos babeat neve novos neve advenas nisi 
publice adscitosy quia suos deos aut novosaut alienigenas colere confusionem habeat 
religionum (de leg. U § 19.25); neque aliter Claudiani poetae verba intellegenda videntur 
(de bell. Gild. 131), qui post flebilem deae Romae orationem ut neminem deorum 
Romanos non commiserescere significet his utitur verbis: maerent indigetes et si quos 
Boma recepit aut dedit 'ipsa deos, quae ego aliter interpretari nequeo nisi ut indigetibus 
opponantur duo novensidum deoruro genera, scilicet et advenae et novi. novi autem di 
intellegendi sunt ei , quos alibi non celebratos proprio motu Romani inter numina re- 
cipiebant, nempe virtutum rerumque expetendarum religiones, sicuH Mentis Virtutis Pietatis 
Fidei Salutis Honoris Victoriae aliarum ; haec enim numina grammatici Romani , cum a 
Graecis numinum in deos heroasque distribulionem accipiant, his quasi tertium genus 
divinum addere solent (Cic. de leg. II 19.28; de nat. deor. II 61 sq. cf. Plin. n. h. 11 



1) Addendae videntur Carna et Larenta deae, de quarum feriis Ealendamm et feriarnm lovialium 
oncursu obeoletis diii in libello academico de feriis anni Romanorum yetustissimi p. XI. XIll. 

14 sqq). et re vera multo latius apud Romanos haec deorum series patebat quam alibt 
origineinque duxerat e cognato Romanorum more sacro, singulos deos propriis cogno- 
minibus adiectis ita variare, ut diversis aedibus arisve in urbe celebraretur luppiter Elicius 
Feretrius Fulgur Stator, luno Curitis Lucina Moneta Sospita Regina, Hercules Custos 
Musarum Victor, alii permulti. saepe enim non solum pectdiari cognomine deum distin- 
guebant, sed eiiam ipsam eam dei virtutem, quae cognominis causa fuerat, consecrabant* 
sic luppiter, qui foedera fulmine sancit, in Quirinali colle colitur Dius Fidius, hoc est Zeiig 
HltfTioq^ cognominatus, in Capitolio vero lovi summo vicinas aedes ipsa Fides dea occupat; 
Victori lovi bello Samnitico a. u. c. 459 aedem vovit Q. Fabius Maximus consul, quae 
ubi sita fuerit nescimus^), in Palatino autem monte sub idem fere tempus et lovis 
(Statoris) aedes dedicata est et Victoriae (Liv. X 33,9. 36, 11); Venerem Sulla venerabatur 
Felicem, Cn. Pompeius Victricem, sed hic Veneri Victrici adiungens Felicitatem, neque 
aliter C. lulius Caesar, qui sub Genetricis titulo Venerem consecrabat, comitem ei addidit 
Victoriam Veneris Victricis Pompei haud immemor (cf. commentalio mea de Veneris 
simulacris Romanis p. 22). recte igitur novi dicuntur hi di, quippe qui non peregre 
adsciti sint, sed ex arbitrio dedicantium inventi, probante videlicet senatu — nam aliter 
civitas nova religione obstringi nequit (Momrasen Staatsr. III 1060) — et vocatis in 
eonsilium, si res ferebat, pontificibus. 

Diversa est sacrorum adventiciorum condicio, de quibus quid pontificium ius 
statuerit inprimis ex Festi (p. 237) verbis quamvis exilibus neque errore vacuis discimus: 
peregrina sacra inquit appdlantur, quae aut evocatis dis in oppugnandis urbibus Romam 
sunt conlata (conata cod., emendavit Gothofredus) aut quae ob quasdam religiones per 
pacem sunt petita^ ut ex Phrygia Matris Magnae^ ex Graecia Ceref*is, Epidauro Aesculapi; 
quae coluntur eorum more a quibus sunt accepta. quodsi eo differre ait duo peregrinorum 
sacrorum genera, quod bello expugnata sint altera, altera per pacem arcessita, principale 
rei discrimen non adsecutus est : nam exempla a Festo adlata demonstrant alterum genus 
non continere nisi graecae originis sacra, ad prius igitur referenda erunt quaecumque e 
Latinorum finitimarumque nationum religionibus Romani adsciverunt. nam non eodem 
iure Romae usos esse deos e Latinis oppidis arcessitos et numina suadentibus libris 
Sibyllinis e Graecia accita inde inprimis perspicitur, quod haec et ab reliquis seiuncta 
decemvirum sacris faciundis curae subiciuntur et intra pomerium coli vetantur^), illa 
promiscue cum Romanorum dis indigetibus quovis urbis loco consecrantur et curantur 
a pontificibus •). ex hac ergo lege extra pomerium conlocatae sunt ad circum maximum 
aedes Cereris, Mercurii, Florae, ad theatrum Marcelli Apollinis, in insula Aesculapii, in 
campo ara Ditis, contra intra pomerium et ara maxima Herculis (Tac. ann. XII 24) et 



1) Hoc recte monet Aem. Aust, de aedib. sacris p. 12 Nr. 21, cum nunc quoque 0. Bichter 
Topogr, p. 826 in Palatio aedem conlocare pergat. 

2) Quae de dia peregrinis pomerio ezduais poet Ambroschium Jordanumque docet Marquardt 
Edm, Staatsverw. III 86 recte itA coercet Th. Mommsen Histor. Zeitachr. N. F. XXVIIl 405, nt bac 
lege non ugnifioari dicat nisi die aus dem sprachfremden Auslande Hbemommenen Oottheiten. 

8) De pontificibus sacrorum municipa]ium administratoribua cf. Mommsen Staatsr. III 579 sq 

Castoris aedes; nam qwmvis haee graeca siiit numim^ tanen noo ab ipsis Graecis 
arcessita snnt nec eurantibus deoemviris sacronmi inspectifique libris fatalibus, sed ex 
<^)fridis Latii vicinia, a Tiburtibus Hercnfes, Gastor et Pottux a Tusculanis. recte vero 
Terrius Fhccos graeca illa saera per pacem petita esse iudicaverat, hoe est Apollinis 
Oereris Aeseulapn sacra Romana d^tSQvfiovtt fuisse Cumanorum Ennenstum Epidauriorum« 
iniuria a»tem Italica numina aliter atque per evocationes oppidis ezpugnatis Romam 
conlata esse negaverat, cum dubitari nequeat, qnin oppidorum nominis Latini di iam 
sat antiquis tenvporibos per commerciimi Romam translati sint Htiiqne publice recepti. 
ita praeter Tiburtium Tosculanorumque sacra modo memorata omnia fere Latinarum 
nrbinm numina Romae consecrata fuisse sciibus, Arictnam Dianam, Ardeatinam Venerem, 
Ptaenestmam (et fortasse etiam Antiatem) Fortunam, Lanuvinam lunonem, quibus 
accednnt oppidorum Etruscorum di evocati Veientium luno Regina, Volsiniensium 
Yortnmnus, Faliscorum Minerva, Capenatium Feronia. sie crescente civitatis Romanae 
ambitu in dies augebatur deorum novensidum numerus, sed ita, ut ultra Latii veteris et 
Etruriae meridionalis fines in recipiendis evocandisque oppidorum imperio adiunctorum 
nfHvitnibus non procederent: numquaro enim recepti sunt v. gr. luppiter Anxur Tarra- 
cinensium, Angitia Marsorum, Vacuna Reatinoruni alii ; quod non inutile videtur monuisse, 
quia similem in modum in tribuendo iure Caeritum quod vocatur Romanos certos fines 
non egressos esse observavit Theodorus Mommsen {StacUsr. III 575). 

ra 

Restat ut in fine commentationis paucis verbis significem, quomodo indigetum 
novensidumque deorum discrimen in tantam oblivionem abierit , ut posteriore aevo. ab 
omnibus fere nesciretur. quod ideo factum est, quod inde a secundi belli Punici temporibus 
numina graeca et latina, patria et peregrina diverso iure sacro uti in summis quidem 
rebus desierunt. graecarum enim religionum auctoritas iam ante a Ronaanis saepe 
arcessita primis belli Hannibalici annis, quibus Romani patriorum deorum lutelae diffisi 
undique divina auxilia circumspiciebant, ita sese penetravit in cultum Romanum, ut 
omnia funditus everteret. altero enim huius belli anno (537 u. c.) primum accidit, ut 
deceraviri sacrorum inspectis bbris non iam se continerent in graecis numinibus graeco 
ritu placandisy sed ultra suos fines progressi dis Romanis et Italicis dona darent et graeco 
ritu sacrificarent, lovi lunoni Minervae dis Capitolinis, lunoni Reginae in Aventino, lunoni 
Sospitae Lanuvii, Feroniae, Veneri Ardeae in foro. porro tum primum dei Romani 
indjgetis Saturni feriae vetustae ad graeca exempla ita immutata sunt, ut lectistemium, 
convivium publicum, navwx^g adderentur aliaeque caerimoniae a prisca Roroanorum 
religione toto caelo aliena^). ut igilur hac ratione Romani graecique ritus discrimen 
tollitur, ita eodem anno etiam lex, quae adhuc graeca t^pla a pomerio exulare iubebat, 
perrumpitur votis e praecepto librorum Sibyllinorum in ipso Capitolio Mentis et Veneris 



1) Liv. XXII 1, 17 sqq. cf. XXI 62, 7 sqq. Satnrnalia, quaKa saecalo nrbis sezto celebrabantnr, 
graeoo rita faeta este diserte testator Cato apud Prisdanniii VIII p. 377. 

Erucinae aedibus (cf. Aust, de aedib. sacr. p. 49). eversis igitur omnibus quae deonim 
patriorum iura cOntra peregrinorum impetus defenderant munimentis, Romana numina 
iam vix quicquam praeter prisca nomina e pristina religione servabant penttus in eornm 
locum sese insinuantibus dis graecis. quod quam maxime inde patefit , quod eodem illo 
anno urbis 537 decemviris s. f. curantibus lectistemium factum est non ut ante solis dis 
graecis Romam receptis, sed sub titulis Romanis notae illi graecorum deorum Swisxdiii 
pulvinaria enim tum sex sternebantur lovi ac lunoni, Neptuno ac Minervae, Marti ac Veneri^ 
Apollini ac Dianae, Vulcano ac Vestae, Mercurio et Cereri (Liv. XXII 10, 9), e quo numero 
antea soli ApoIIo Diana Mercurius lectisterniis colebantur. iam ergo disparuerunt quos 
in pristina religione inter summa numina venerabanlur, lanus, Quirinus, Saturnus, Gonsus^ 
Ops reliqui nullaque iam patriorum recepticiorumque deorum ratione habita siimmo loco 
coluntur duodecim illa numina, quae apud Graecos pas$im occurrunt Alhenisque in ipso 
foro aram possidebant (cf. Preller-Robert Griech. Mythol. I llOsq.); in huius arae imi- 
tationem tum, nisi egregie fallor, Romae in foro imagines auratae conlocatae sunt duodecim 
deorum, sex mares et feminae totidem (Varro de r. r. I 1,4; cf. CIL VI 102 et quae ego 
exposui apud Roscherum lexic. myth. I p. 923), dictique latino nomine di consentes i. e. 
di in unum coniuncti {con-sens cf. ab-sens, prae-sens) : haud aliter enim atque patriciorum 
plebeique discrimen media fere libera republica ita disparuit, ut sexto urbis saeculo ex 
utroque ordine commixto nova prodiret nobilitas eorum, qui magistratibus curulibus 
functi erant, inter numina populi Romani publica in indigetum novensidun)que locum 
successit nova deorum consentium societas non iam Romana sed graeca effecitque ut 
illorum et iura et nomina obsolescerent. 



Marpurgl. Typis Academlolf BoberU Friedrloh. 

